Source: http://tampere.cloudnc.fi/fi-FI/Toimielimet/Tampereen_Vesi_Liikelaitoksen_johtokunta/Kokous_23102019/Tampereen_Vesi_Liikelaitoksen_2019_palve(111748)
Timestamp: 2019-11-19 07:40:37+00:00

Document:
Tampereen Vesi Liikelaitoksen johtokunta, kokous 23.10.2019
§ 111 Tampereen Vesi Liikelaitoksen 2019 palvelu- ja vuosisuunnitelma
Toimitusjohtaja Petri Jokela,​ puh. 040 556 0604,​ etunimi. sukunimi@tampere.fi
Tampereen Veden palvelu- ja vuosisuunnitelma hyväksyttiin 9.1.2019. Palvelu- ja vuosisuunnitelma sisältää mm. talousarviossa asetetut liikelaitosten yhteiset tavoitteet, tunnusluvut sekä tuloslaskelman, rahoituslaskelman ja investointisuunnitelmat. Palvelu- ja vuosisuunnitelman toteutumisesta raportoidaan johtokunnalle kolmannesvuosittain ja talouden toteutumisesta kuukausittain johtokunnan kokouksissa.
Tampereen Vesi on Tampereen kaupungin liikelaitos, jonka tehtävänä on huolehtia kaupunkiseudun yli 200 000 ihmisen vesihuollosta. Tampereen Veden tavoitteena on taata turvalliset vesihuoltopalvelut Tampereen seudulle osaavan ja motivoituneen henkilökunnan voimin. Tuotamme luotettavia vesihuoltopalveluja asiakaslähtöisesti ja kilpailukykyisesti. Kehitämme aktiivisesti ja ennakkoluulottomasti ydintoimintojamme, seutuyhteistyötä ja vesihuoltoalaa. Tampereen Vesi tuottaa toimialueensa vedenkäyttäjille puhdasta talousvettä sekä palauttaa sen käytön jälkeen takaisin luonnon kiertokulkuun puhtaana. Toimintatapamme on asiakaslähtöinen ja kestävän kehityksen mukainen. Asiakkaat kokevat tarjoamamme palvelut laadukkaina.
Tampereen Vedelle on asetettu vuodelle 2019 viisi strategista tavoitetta, jotka koskevat tuottavuuden kehitystä, sairauspoissaolojen vähenemistä (-3%), vesijohtoveden laatua ja toimitusvarmuutta, vesijohtoverkoston toimintavarmuutta asiakastyytyväisyydellä mitattuna sekä raitiotien rakentamiseen liittyvien vesijohtojen siirto- ja uusimistöiden toteutusta. Asetetuista strategisista tavoitteista toteutunut on vesijohtoveden laatu ja toimitusvarmuus: asiakastyytyväisyysmittauksessa kokonaistyytyväisyys on noussut v. 2017 verrattuna (5,8 arvoon 6,1 asteikolla 1-7). Muista asetetuista tavoitteista tällä hetkellä arvioidaan toteutuvan tuottavuuden kasvun ja Raitiotien rakentamista koskevat tavoitteet. Yhteistyötä Raitiotien rakentamisessa on jatkettu kaupungin ja raitiotieallianssin kanssa yhteistyössä. Raitiotien ensimmäisen vaiheen viimeisiä vesijohtojen siirto- ja uusimistöitä toteutetaan tällä hetkellä. Sairauspoissaolojen kehitystä koskevan tavoitteen osalta arvioidaan, ettei se tule toteutumaan kuluvana vuonna. Useat pitkät sairauspoissaolot nostavat määrää merkittävästi. Toimenpiteitä sairauspoissaolokehityksen taittumiseksi toteutetaan. Tapaturmien osalta toteumaa ei voida arvioida vielä.
§ 107 Kokouksen laillisuus ja päätösvaltaisuus
§ 108 Pöytäkirjan tarkastus
§ 109 Läsnäolo- ja puheoikeus
§ 110 Asiakastietojen hallinta- ja laskutusjärjestelmän hankinnan tilanne
§ 112 Talouden toimintojen tehostamistoimenpiteitä 2018-2019
§ 113 Talouden seuranta 1-9 2019
§ 114 Tampereen Veden perus-, käyttö- ja liittymismaksut 2020
§ 115 Kaupinojan vedenpuhdistuslaitoksen saneerauksen tilanne
§ 116 Toimitusjohtajan päätösten otto-oikeus
§ 117 Toimitusjohtajan katsaus
§ 118 Muut asiat

References: § 111

§ 107

§ 108

§ 109

§ 110

§ 112

§ 113

§ 114

§ 115

§ 116

§ 117

§ 118